Директорът на ППМГ с благодарност за подкрепата

Благодарност за подкрепата и за доверието за реализиране на идеята за създаване на Национален център по природо-математически науки на територията на ПМГ „Никола Обрешков“ в Казанлък, изрази по време на годишния отчет на кмета на Община Казанлък Галина Стоянова директорът на гимназията Красимир Дамянов.

В качеството си и на председател на Сдружението на директорите в община Казанлък той благодари за оказаната подкрепа и съдействие, за радушното приемане на идеята на гимназиалното ръководство за създаване на Центъра иза осигуряването на средства за целта. Дамянов благодари и за усилията, положени от кметсикя екип по отношение на осигуряването на средства в размер на над 300 хиляди за укрепителни дейности по сградата на гимназията, наложени в резултат на частично срутване през 2015 година, по време на изкопните работи за изграждането на новия Център.

На два транша, с помощта на Община Казанлък, от Правителството бяха заделени 1 млн. лева за изграждането на крилото, в което се помещава Националният център по природни науки. Отделно със собствени средства от капиталовите разходи на Община в Казанлък бяха заделени близо 360 хиляди лева за укрепителни дейности, с цел да не спира работата по градежа.

Без съдействието ви и активна намеса идеята ни нямаше да се случи, категоричен бе пред гражданството директорът на Математическата гимназия Красимир Дамянов.

Деляна Бобева